section_heading: Opis drekavca u mitologiji i narodnim predanjima
paragraph_text: Za drekavca se u predanjima spominje da se glasa zastrašujućim zvukovima (sličnim dječjem plaču, vučjem zavijanju, meketanju jarca, mijaukanju mačke ili kriještanju ptica) s kojima može da ogluvi osobu. Također se spominje da ima velike oštre nokte na prstima koji su slični kandžama. Drekavac se jako plaši dnevne svjetlosti i pasa, i jedino se može susresti noću dok se šeta po grobljima i šumama u periodu između ponoći i svitanja. Najčešće ga se može sresti u tijeku tzv. "nekrštenih dana" (tj. u dane od pravoslavnog Božića do Bogojavljenja) kad je najopasniji po ljude. Drekavac ne može biti uništen sve dok njegova duša ne nađe svoj mir. Drekavci prema narodnom vjerovanju naseljavaju jame, pećine, gore, šume, bare, rijeke i vrbake.